
O Volapükaflens Valöpo! 


In redakanapened obik dekula 2006, epenob dö veüt tidodemas gudik ad 
propagidén püki mekavik. Tü tim et ävilob tuvön tidodemi ela ‘Ido’ ad leigodön oni 
ko tidodems Volapiika, bi mufs tel at binons sümiks. Neläbiko no äkanob tuvön 
sümikosi. Ye poso, flen ela ‘Ido’ ekomandom obe tidodemi tiädü : „El ‘Ido’ pro 
Alan,” e jenöfo äkanob dareidön oni in Beviiresod. 


Kisi cedob-li dé tidodem at?  Veratiko num lärnodas binon saidik ad 
dastudön püki, sevabo : lärnods kildeg. 


Din balid, keli epenetob, binon, das dabinons bükapöks mödik ninü doküm at, 
patiko su pads lätik. Sötos binön blesir ad reidön tidodemi, ab mutob sagön, das pöks 
suvik badükons blesiri vipabik at. Konsäl obik lautane tidodema binon ad kälöfiküno 
dareidön namapenädi rigädik ad fümön, das pöks somik no pubons. 


E kleilükoy gramati püka gudiko, ko sams tefik mödik. Ab, cedü ob, nebuäd 
cifik binon, das sets (u latikumo vödems) ad patradutön fa studan, defons lölöfiko. 
Ven lärnoy püki nulik, viloy xamön oki pö step alik ad verätükön pölis, kelis kanoy 
fasiliko dunön, ab nen sets at (kobü kik tefik) atos nemögos. Seko studan no fümon, 
va vob pedunöl binon ai verätik, uno. E vöd lätikün in tef at : bevü bükapöks médik 
ninü lärnod kildegid tidodema, reidoy : „Oportas levar ni frue morte!” Pök kinik!! 


Votaflano tidodem tiädü : „Volapük pro Alan” viton nebuädis somik. Ma 
sev oba, no dabinons bükapöks us, e pö step alik studan kanon fümön, medü sets e 
vödems pötöfiks, das progedon gudiko. Tidodem gudik binädon cifo me dins tel : 
balido, fom tidodema muton binön lübätik, e telido, muton ai dabinön kosäd positik vi 
studan e tidodem it. Laut tidodema gudik no binon fasilik, ab propagid benosekik 
püka jenöfo sekidon de vobod at. 


Valikosi Gudikün Oles ed Olikanes 


sedom 


worppaog ipu 

KIS BINON-LI ,PUK_MEKAVIK’? 
fa hiel John Redgwell 





Sperantapükans anikna plonons, ven sagoy, das Sperantapük 
binon pük mekavik. Blöfädons, das stab ona binon püks jenöfo natiks. 
Demü atos, id on binon pük natik. Sperantapükan, keli nolob, 
eblöfädom somo : „Vöd ‘mekavik,’ kisi sinifon-li?” 


„Fa mens pemekdl! Sekt kod at, päks valik binons mekaviks. 
No dabinon dif säsantik bevü Sperantapük e püks netik in tef at.” 


Kanoy blöfädön sümo tefü Volapük, el Interlingua, er. Ye vilob 
blöfädön, tapladü ced at, das dabinon dif bal gretik bevü püks mekavik 
e püks netik. Tefon volfi. 


Nomükam pükas binon fümik, ad mögükon bevüsuemi. Seko 
hiel Zamenhof äjafom Stababumäd Sperantapüka, kel ninädon nomis 
gramatik stabik püka. Ab sis tim et, datuvots nulädik epubons, vöds 
kelas no pubons in vödabuk Stababumäda at, samo tefl televidöm e 
nünöm. 


Läbiko el Zamenhof ädälom jafi vödas nulik ad notodön 
suemodis somik. Nemoy onis ,neologismoj, (= nulavöds). Püks netik 
i dalabons onis, klüliko, ab jaf vödas nulik ad notodön suemodis nulik 
no binon cein teik, kel jenon in püks netik. 


Da tim gramat it i cenon. Samo, in Linglänapük vönik 
pasetatim värba „speak” änompm „spake,” ab in Linglänapük nutimik 
binon „spoke.l I geb mögastada värba ti edeadon pläamü notodots 
äs „If I were you.” (= If äbinob-la ol). In Fransänapük no plu geboy 
mögastadi pasetik in pük mudik. Ceins somik binons ceins stabik. 
Stababumäd Sperantapüka no dälon onis in Sperantapük! Fovo ceins 
in püks netik no pamekons fa pükavans calik. Sekons sekü geb püka 
fa mens geböfik. 


Pik binon din lifik, e dins lifik cenons, volfdons laidiko. Utos, 
kel no volfon binon deadik, sevabo fösill Kanoy leigodön püki netik 
(u topädik) ko plan liföl. Bleds ona pubons, glofons, deadons. Bleds 
nulik pubons, kels plaädons bledis deadik. Plan glofon, cenon. 

Püks vönik äbinons vöno äs plans liföl, ab nutimo binons as 
fösils. Ye, if spikoy onis dönu, vedons as fösils liföll Samo, mens 
mödik gebons latini as pük bevünetik. Jenöfo vöds nulik mödik 
päjafons ün zänodatimäd à pejafons ün timäd obsik ad notodön 
suemodis nulik, ab gramat stabik eblibon äs gramat hiela Cicero. 


Jenöfo, ma tikädöp bal, latin binon nog äs plan lifik ko 
flanaglofods ömik! Panemons Litaliyänapük, Spanyänapük, er. Ye 
latin fa latinans paspiköl binon äs fösil liföl plana rigädik, kele egivoy 
bledis nulik plastik! Sekü atos, latin, rigo pük netik à natik, lailifon 
nutimo as pik dilo mekavik. Vöds nulik lönedik pejafons fa latinans, 
ab gramat no cenon, no volfon. 


Id otos binos tefü disinapüks äs Sperantapük e Volapük, ab 
noms gramata palonons no fa geb püka dü timäd semik patik, u fa stül 
lautana semik gretik, ab fa buk nomas, samo Stababumäd 
Sperantapüka. Cens gramatik davedons te sekü sluds menas, e 
binons süpiks e gretiks. If cens binons saidiko gretiks, givoy püke 
nemi nulik, samo ven ivotastidoy Sperantapüki, inemoy püki eli „Ido.” 


Ven püks netik cenons saidiko, givoy id ones nemi nulik, samo 
Linglasaxänapük ävedon Linglänapük zänodatimäda, kel poso ävedon 
Linglänapük nutimik. Ye cens äbinons pianiks - no äsekons sekü 
votafomam pedisinöl. 


Do püks mekavik difons de püks netik tefü volf, atos no sinifos, 
das ledutons lü kedot lövikum ka ut pükas netik. No baicedob ko 
utans, kels lesagons, das püks mekavik no binons püks veratik! Püks 
valik binons notods tika menik. Ibä mens valik binons leigiks, püks 
valik i binons leigiks. Iba mens gebons pükis mekavik ad notodön 
tikamagotis okas, püks somik leigodons ko püks netik. 


Pük mekavik binon pük, kela gramat stabik no cenon, u cenon 
te sekü sluds pükavanas. Ye püks mekavik binons fe püks veratik! 


Gebobsös Volapüki e lifükobsös oni. 


Penet redakana: Labols-li cedi tefü lartüg löpik? Kikodo no penols-li 
tikis olsik su papür in tef at ad bespikön dini kobo? 


CILS KÄPTENA GRANT (fa Jules Verne) (15) 

X 
Kleilükolös osi obe, beg! 
Se y 





y 


ü 
Ttädom ad sasendn obi, if no östiron 
Duncan’ Iñ Telamabug.” 








u A 

EL ‘Ayrton’ binon nem oba verätik, o söl! © 
‘Xbinob botakompenan Käptena Grant. 
Esteifülob ad kodön voluti. EI Grant 


© iseidom obi su jol Laustratina. Nosi 
‘sevob dé sad ela ‘Britannia? 


W Y — 
. El Duncan’ mosailon tü del ot. Lü Tánglin! | 
El Glenarvan no kanom nunädön Ilodi votik. 

KADÄM VOLAPÜKA 
NUNOD 1 YANUL 2007 
Tü del 16-id säk sököl pegeton:- 
„Lio kanoy-li tradutön vödi ,model,” samo: a photo model, an art model, a 
supermodel; sevabo: pösod, suvo vom, kel vobon as pated pro lekanans, 
fotografans, er äs jiels Gisele Bünchen, Naomi Campbell, e r.” 


Kadämans ebetikoms säki at, ed elönädoms sökölosi :- 


model = (hi/ji)vogädijonan (pro lekanans, fotografans, e r) 
supermodel = susvogädijonan 


Sinif läükik, sevabo: pösods genas bofik, kels dajonons okis nüdo u ti nüdo fo 
lekanans u fotografans potraduton me vöd „(hi/ji)nüdädan”. 


Ko fred gretikiin benokömaglidoms Kadämans votik hieli Sérgio Meira se 
Nedän as liman nulik Kadäma, e spelobs, das odünom Volapüki da yels 
mödik. 


R. Midgle 
Sekretan Kadäma 


DALEBÜD DE 2007, MÄZUL 1 (NÜM 2) 





Dispenan : BRIAN R. BISHOP, Cifal Soga Bevünetik Volapüka. 


Vätälölo, das dalabom lüäli fiedik à täläktik kol Volapük, Asi noli legudik püka, 
literata e jenava Volapüka, 


E baicedü daväls pluamanuma limanas Kadäma, ma bagaf 5.2 Statudas 
Bevünetik Volapüka (su pad 8 gaseda : Vög Volapüka, yelod 17, yanul yela 
2007), 


Cälob primü adel söli SERGIO MEIRA, lödöl tö zif : LEIDEN, Nedän, as 
LIMAN KADÄMA VOLAPÜKA. 


Brian R. Bishop 
Cifal Soga Bevünetik Volapüka 

TIDADÜP LINGLÄNAPÜKA (FINOT) 
(fa hiel Rubem Braga) 


Älüvob mu koteniko tidadüpi balid at; ägolob da süts me steps fimik, e, ven 
älogob in magadajonaglät pipis Linglänik anik, päblufodob jenöfo ad remön 
bali. Nendoto äprimoböv spikoti lunüpik ko lelegätan Linglänik, if 
äkolkömoböv omi ün timül et. Amosumobév pipi de mud obik ed äsagoböv 
ome: 





- It’s not an ashtray! 


Ed om nendoto vemo äkotenikomöv, bi äsuemomöv, das kanob spikön 
Linglänapüki, ibä mutos binön ai plitik lelegätane ad konstatön, das 
lomänapük omik primon ad pasevén fa mens ritik lina, kol reiganef kela 
pakreditom. 

(Tradutod fa hiel S. Meira) 


eË =ë = = = = > = > 








KIKODO 
(Ekö tiks anik, kelis etuvom hiel John Redgwell) 


a Kikodo pedobs-li nämikumo su reigöm moik televidöma, ven 
sevobs, das ziöbedems penenämükons? 


. Kikodo kredon-li seiman oyi ven sagoy, das dabinons stels 
balionas fol, ab ven sagoy, das köl binon luimik, no kredon oyi? 


. Kikodo spikobs-li laodikumo, ven vilobs, das mens, kels no 
spikons püki obsik, suemons obis? 


@ e o eo 000000000000. 
FLEN 


Flen binon ek, kel suemon pasetalifi olik, kel kredon mó fütüralif olik, e kel 
dasumon oli kuratiko äsä binol. 


VERAT SOVADIK 


Kanoy mosumön lepi se cöngul, ab no kanoy mosumön cönguli se lep. 


CILS KÄPTENA GRANT (fa Jules Verne) (Finot) 








